
	15. zasadnutie
	
	Bod programu MZ č.:  4

	MZ mesta Trnava
	
	Materiál č.:  20

	dňa   MACROBUTTON 

 MACROBUTTON [Dátum] 

 MACROBUTTON "[dátum]" 15. apríla 2025
	
	


Schválenie nájmu časti nebytových priestorov v objekte Priemyselný park – Mestské služby mesta Trnava 
	Návrh predkladá:
	
	Návrh spracoval:

	Ing. Lenka Klimentová, PhD.
	
	Tomáš Budinský

	riaditeľka
	
	


Spracované dňa  MACROBUTTON 

 MACROBUTTON [Dátum] 

 MACROBUTTON "[dátum]" 26.3.2025
Zodpovedá:  MACROBUTTON 

 MACROBUTTON [Dátum] 

 MACROBUTTON "[dátum]" Ing. Lenka Klimentová, PhD.
Číslo spisu: 42242/2025
Návrh uznesenia

Mestské zastupiteľstvo mesta Trnava po prerokovaní:

1. Schvaľuje 
nájom časti nebytových priestorov o celkovej výmere 259,04 m2 nachádzajúcich sa v nehnuteľnosti v Slovenskej republike, v meste Trnava, v katastrálnom území Trnava, v budove zapísanej na liste vlastníctva č. 13598 objekt TTIP – Trnava Industrial Park na Priemyselnej ulici v Trnave, označená ako stavba bez súpisného čísla, postavená na pozemku C-KN parc. č. 5671/211 – 6511/43 - zastavaná plocha a nádvorie o výmere 1587 m2, ktorej vlastníkom je Mesto Trnava pre nájomcu Mestské služby mesta Trnava, so sídlom Priemyselná 5, 917 01 Trnava, IČO: 00598135, zastúpené Ing. Andreou Tomašovičovou, riaditeľkou na dobu neurčitú od 16.4.2025 s výpovednou dobou tri mesiace bez udania dôvodu, za nájomné vo výške 15 695,23 EUR/rok bez DPH za účelom využívania nebytových priestorov ako skladové priestory a garáže
trojpätinovou väčšinou všetkých poslancov, z dôvodu hodného osobitného zreteľa v zmysle ustanovenia § 9aa  ods. 2 písm. e) zákona č. 138/1991 Zb. o majetku obcí v znení neskorších predpisov spočívajúceho v tom, že ide o „nájom majetku medzi mestom a inou obcou, vyšším územným celkom, štátom alebo inou verejnoprávnou korporáciou vo verejnom záujme“, pričom všeobecná hodnota nájomného je stanovená znaleckým posudkom č. 57/2025 zo dňa 19.03.2025 vo výške 18800 EUR/rok.
2. Ukladá
Správe majetku mesta Trnava, p.o. uzatvoriť Zmluvu o nájme časti nebytových priestorov v zmysle schvaľovacej časti uznesenia.
Termín: 16.4.2025
Dôvodová správa

Príspevková organizácia Správa majetku mesta Trnava (ďalej len ako „SMMT“) je prevádzkovateľom a správcom objektu Priemyselný park, Priemyselná 5, Trnava (ďalej len ako „Objekt“).
Príspevková organizácia Mestské služby mesta Trnava, so sídlom Priemyselná 5, 917 01 Trnava, IČO: 00598135 (ďalej len „Žiadateľ“) nás požiadala dňa 6.3.2025 o nájom časti nebytových priestorov v Objekte.

Predmetom žiadosti je nájom časti priestorov v Objekte o celkovej výmere 259,04 m2 (6 garáží) umiestnených v priestorov stavby bez súpisného čísla, postavenej na pozemku C-KN parc. č. 5671/211 – 6511/43 - zastavaná plocha a nádvorie o výmere 1587 m2) na účely využívania nebytových priestorov ako skladové priestory a garáže na dobu neurčitú od 16.4.2025 za nájomné vo výške 15 695,23 EUR/rok bez DPH.
Schválenie nájmu časti nebytových priestorov prostredníctvom Mestského zastupiteľstva mesta Trnava predkladáme ako prípad hodný osobitného zreteľa definovaný v § 7 bod 2 písmeno u) Zásad hospodárenia a nakladania s majetkom Mesta a s majetkom štátu, ktorý Mesto užíva definovaný ako „nájom majetku medzi mestom a inou obcou, vyšším územným celkom, štátom alebo inou verejnoprávnou korporáciou vo verejnom záujme.“
V zmysle § 9aa  ods. 2 písm. e) zákona č. 138/1991 Zb. o majetku obcí v znení neskorších predpisov Mestské zastupiteľstvo mesta Trnava schvaľuje nájom majetku obce v prípadoch hodných osobitného zreteľa trojpätinovou väčšinou hlasov všetkých poslancov. Podmienky v zmysle § 9aa  ods. 2 písm. e) zákona č. 138/1991 Zb. o majetku obcí v znení neskorších predpisov boli splnené nasledovne:

a) zámer prenájmu nebytových priestorov so všeobecnou hodnotou nájomného bol zverejnený dňa 28.3.2025 na webstránke mesta Trnava, na úradnej tabuli mesta Trnava ako aj iným vhodným spôsobom (Mestská televízia Trnava);

b) osobitný zreteľ je zdôvodnený v súlade so zásadami hospodárenia s majetkom obce a to v § 7 bod 2 písmeno u) Zásad hospodárenia a nakladania s majetkom Mesta a s majetkom štátu, ktorý Mesto užíva definovaný nasledovne: „nájom majetku medzi mestom a inou obcou, vyšším územným celkom, štátom alebo inou verejnoprávnou korporáciou vo verejnom záujme.“
c) všeobecná hodnota nájomného v zmysle zákona je stanovená znaleckým posudkom č. 57/2025 zo dňa 19.03.2025 vo výške 18800 EUR/rok, vyhotoveného znalcom Ing. Tomášom Nádaským, T. Zemana 43, 917 01 Trnava. Náklady spojené s vyhotovením znaleckého posudku predstavujú sumu 380,00 EUR.
Majetková komisia Mestského zastupiteľstva mesta Trnava konaná dňa 17.3.2025 prerokovala predmetnú žiadosť a odporúča ju schváliť prostredníctvom Mestského zastupiteľstva mesta Trnava.

Ako správca predmetných priestorov súhlasíme s nájmom a navrhujeme predmetný stav upraviť k 16.4.2025.
